钦定古今图书集成/明伦汇编/氏族典/第332卷 > 刘公荣
## 钦定古今图书集成/明伦汇编/氏族典/第332卷 > 刘公荣

按《尚友录》：公荣与人饮酒，杂秽非类。或讥之，答曰：“胜
公荣者，不可不与饮；不如公荣者，亦不可不与饮；是
公荣辈者，又不可不与饮。”故终日共饮而醉。王戎弱
冠诣阮籍，时公荣在坐。阮谓王曰：“偶有二斗美酒，当
与君共饮。彼公荣无预焉。”二人交觞酬酢，公荣遂不
得一杯，而言语谈戏，三人无异。或问之，阮答曰：“胜公
荣者不得不与饮酒，不如公荣者不得不与饮酒，惟
公荣可不与饮酒。”